Аднак, у сакавіку 2014 года той жа Віктар Бондараў абвясціў, што яшчэ да заканчэння гэтага года полк Су-27СМ3 будзе разгорнуты не ў Лідзе, а на аэравузле ў Баранавічах. Пры гэтым матывы змены першапачатковых намераў названыя не былі. Што, зрэшты, не стала асаблівай нечаканасцю. Са снежня 2013 года ў Баранавічах на ратацыйнай аснове сумесна з беларускімі лётчыкамі пачало несці баявое дзяжурства звяно знішчальнікаў Cу-27 са складу ВПС Расіі.